AKTUALNA predsjednica i predsjednička kandidatkinja Kolinda Grabar-Kitarović boravila je danas u Mariji Bistrici.

HDZ je na svojoj Facebook stranici objavio fotografije Kolinde na kojima se nalazi okružena velikim brojem ljudi.

"I Hrvatsko zagorje za predsjednicu! I ovi prizori iz Marije Bistrice potvrđuju da će Kolinda Grabar-Kitarović pobijediti!", napisali su uz fotografije.

Tekst se nastavlja ispod oglasa

No ono što su zaboravili napomenuti je da su fotografije snimljene u podne, kada se u Mariji Bistrici na trgu okupio velik broj ljudi koji su slavili Novu godinu u podne. Ljudi su se okupili i ranije, a Kolinda im se samo pridružila.